Сәүбән Закир Роза Сябитовага өйләнмәкче

	Бүген Беренче каналны карагыз, җәмәгать. «Давай поженимся» тапшыруының алып баручысы димче татар хатыны бу юлы үзенә ир сайлый. Аңа яр итеп, Розаның Казандагы дусты Супер тамада Гамил Нур, Татарстанның соңгы драматик тенорын «озатырга» теләгән.	 Көчле тавышлы Сәүбән Закирның продюсеры Гамил «Матбугат.ру» хәбәрчесенә «барысы да мин теләгәнчә» килеп чыкмады, - диде. «Әз булса да реклама булыр дип тыктык инде Беренче каналга. Алайса Сәүбәннең кадерен татар журналистлары белми. Тапшыруда ул «Тәфтиләү»не җырлар дип килешкән идек без башта. Тик Роза «Дубыр-Дубая»ны сорады», - диде. Шунысы кызык: җырчы бу тапшыруга исемлектән тыш кертелгән! 

Интриганың ахырын тапшыру ясаучылар әйтергә кушмаган. Ләкин ышанычлы чыганаклар Роза тагын бер урыс кешесен сайлаган, - дип хәбәр итте. Сәүбән Закир исә, «без театр гына уйнадык», - дип аклана.

Татар кешеләре катнашкан «Давай поженимся!» тапшыруы 1 сентябрь көнне 18:45тә эфирга чыгачак. Карамый калмагыз!   
	---	
Матбугат.ру

	№ --- | 01.09.2011	


